Document ID: 32007R1401

KOMISIJAS REGULA (EK) Nr. 1401/2007
(2007. gada 28. novembris),
ar ko atļauj kuģiem, kuri peld ar Portugāles karogu, zvejot jūrasvelnus ICES VIIIc, IX un X zonā; CECAF 34.1.1. zonas EK ūdeņos
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 26. panta 4. punktu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
tā kā:
(1)
Padomes 2006. gada 21. decembra Regulā (EK) Nr. 41/2007, ar ko 2007. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas ierobežojumi (3), ir noteiktas kvotas 2007. gadam.
(2)
Portugāle 2007. gada 23. augustā saskaņā ar Regulas (EEK) Nr. 2847/93 21. panta 2. punktu paziņoja Komisijai, ka tā paredzējusi aizliegt savas valsts kuģiem zvejot jūrasvelnus ICES ūdeņos VIIIc, IX un X zonā; CECAF 34.1.1. zonas EK ūdeņos no 2007. gada 27. augusta.
(3)
Komisija 2007. gada 3. oktobrī saskaņā ar Regulas (EEK) Nr. 2847/93 21. panta 3. punktu un Regulas (EK) Nr. 2371/2002 26. panta 4. punktu pieņēma Regulu (EK) Nr. 1160/2007 (4), ar ko nosaka aizliegumu kuģiem, kuri peld ar Portugāles karogu vai ir reģistrēti Portugālē, zvejot jūrasvelnus ICES ūdeņos VIIIc, IX un X zonā; CECAF 34.1.1. zonas EK ūdeņos, no iepriekš minētās dienas.
(4)
Saskaņā ar informāciju, ko Komisija saņēma no Portugāles iestādēm, Portugālei iedalītajā kvotā VIIIc, IX un X zonā; CECAF 34.1.1. zonas EK ūdeņos jūrasvelni vēl ir pieejami. Līdz ar to jāatļauj kuģiem, kuri peld ar Portugāles karogu vai kuri reģistrēti Portugālē, zvejot jūrasvelnus šajos ūdeņos.
(5)
Šai atļaujai jāstājas spēkā 2007. gada 8. novembrī, lai attiecīgo daudzumu jūrasvelnu varētu nozvejot līdz kārtējā gada beigām.
(6)
Tādēļ Komisijas Regula (EK) Nr. 1160/2007 ir jāatceļ no 2007. gada 8. novembra,
IR PIEŅĒMUSI ŠO REGULU.
1. pants
Atcelšana
Ar šo atceļ Regulu (EK) Nr. 1160/2007.
2. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 8. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 28. novembrī

Labels: 11
8
18
6